GENESIS 

(HAY LAPPUNA) 



Hay nunlutuwan Apu Dios 
hi am-in 

(Juan 1:1-3,10 Acts 4:24 Colossae 1:16 
Hebrews 1:2 Revelation 4:11) 

IlHandih lappuna ya lintun Apu 
Dios di kabunyan ya luta. ^Mu maid 
ni-an di napkol an umat tuh luta ya 
maid di niha-ad hidi te adaliom an 
liting ya abuy wadah di ya tapottapol. 
Ya wada nan Espiritun Apu Dios an 
umat hi dibdib nah tap-on di liting. 

Hay namangulun algo 

^Ya kimmalih Apu Dios an 
kananay "Mawaday pat-al." Ya 
pimmat-al. "^Ya maphod hidiyen 
lintuna. Inappil nay pat-al ya tapol ^ot 
nan pat-al ya nginadananah algo ya nan 
tapol ya nginadananah hilong. Ot 
mala-uh diyen hilong ot mabigat ya 
hidiyey namangulun algo. 

Hay mikadwan algo 

^''^Ya kanan bon Apu Dios di 
"Mawaday mangodwa nah liting ta 
wadah nuntap-o ya wadah nunda-ul." 
Ya athidiy naat. Hanan wadad tap-o ya 
hidiye nadan kulabut an kalpuwan di 
udan ya nan wadad da-ul ya nan liting 
tuwali tuh luta. ^Nan nuntap-o ya 



nginadanan Apu Dios hi kabunyan. 
Nahilong bon diye ot mabigat ot hidiyey 
mikadwan algo. 

Hay mikatlun algo 

^Ya kanan Apu Dios di 
"Amungok nan liting ta maappil ta 
matiboy luta." Ya athidiy naat.* l^Ot 
nan mamaga ya nginadananah luta ya 
nan naamung an liting ya nginadananah 
baybay. Ya hidiyen lintun Apu Dios ya 
maphod. 1142Kimmali boh Apu Dios 
an kananay "Tummol tuh luta am-in di 
nunhihinnatkon an mitanom ya kakaiw 
an bumungan waday buwana ta 
nanongnan waday athidin mitanom." 
Ya nawadan am-in. Ya maphod 
dadiyen liatun Apu Dios. ^^Ot 
mahilong bo ot mabigat ya hidiyey 
mikatlun algo. 

Hay mikap-at an algo 

l^Kanan bon Apu Dios di 
"Mawada day pat-al hi kabunyan ta 
maappil di algo nah hilong ta 
pangiang-angan hi tiempo, algo, toon ya 
nadan tiempon di toon, l^a dadiyen 
pumat-al hi kabunyan ya pat-alan day 
luta." Ya naat datuwe. l^Lintunay 



'2 Pedro 3:5 

duwan o-ongal an dilag. Hanan algo an 
manilag tuh luta nah mapat-al ya nan 
bulan an manilag tuh luta nah hilong. 
Ya athidi bon winadana hanadan dakol 
an bittuwon. I'^Inhaad na datuwen dilag 
ad kabunyan ta mamat-al hi luta l^nah 
hilong ya nah mapat-al ta maappil di 
mapat-al ya tapol. Ya hidiyen lintun 
Apu Dios ya maphod. ^^Nahilong bo ot 
mabigat ya hidiyey mikap-at an algo. 

Hay mikaliman algo 

2®Kanan bon Apu Dios di 
"Mawadan am-in di nunhihinnatkon an 
matagun mihaad hi liting ya mapnuy 
kabunyan hi nunhihinnatkon an 
muntayyapan." ^iQt mawadan am-in di 
nunhihinnatkon an matagun wadah 
baybay an oongngal day udum. Ya 
athidi bon lintunay nunhihinnatkon an 
hamuti. Ya maphod dadiyen lintun Apu 
Dios. 22Binendisyonana nadan wadah 
liting ta dumakol da ta mapnu day 
baybay ya athidi bon binendisyonana 
jiadan hamuti ta dumakkodakkol da. 
^^Nahilong bon diye ot mabigat ya 
hidiyey mikaliman algo. 

flay mikan-om an algo 

H25Kanan bon Apu Dios di 
"Mawada tuh luta am-in di 
nunhihinnatkon an animal, mailom ya 
adi. Ya mawada day mundallanan, 
nadan mungkaddapan ya nadan 
munibulluhan." Ya nawada da. Ya 
maphod dadiyen lintun Apu Dios. 

2^Ya kanan bon Apu Dios di "Ad 
uwani ya lutuwon taku moy tagu an 
umat* ke ditaku ta pun-ap-apun am-in 
nadan mumbibiyag tuh luta, kabunyan 

*1 Corinth 11:7 



ya baybay." 27 Athidiy inat Apu Dies an 
lintu nay tatagu an miingngoy pangi-eda 
ke hiya. Ya nan lintuna ya lalaki ya 
babai.* 28ot bendisyonan Apu Dios 
dida an kananay "Mahlag kayu ta 
dumakol kayu ta maboblayan am-in tun 
luta ya nangamung kayu tuh luta. 
Dakayu boy nangamung nadah dolog hi 
baybay, nadah hamuti ya am-in di 
animal." 

2^Kanana boy "Indadaan kuy 
nunhihinnatkon an nitanom ya kaiw an 
bumunga ta waday kanon yu. ^Ya 
winadak di holok ya nadan udum an 
nitanom ta kanon nadan waday biyag 
na umat hi animal ya hamuti." Ya 
am-in datuwe ya inat na ta kiphodan 
da. 3lYa maphod am-in dadiyen lintun 
Apu Dios. Nahilong kediye ot mabigat 
ya hidiyey mikan-om an algo. 

Hay mikapitun algo 

2lAthituy nunlutuwan Apu Dios hi 
luta ya kabunyan ya am-in di wadah 
di. ^Qinibbunan am-in dadiyen 
ngununa ot nah mikapitun algo ya 
nun-iyatu.** ^Binendisyonanah diyen 
mikapitun algo ya imbilang nah diyen 
algon ngilinon te kediyey 
nangibbuhanah ngununa ot mun-iyatu. 
"^Athituy nunlutuwan Apu Dios 
tuh kabunyan ya luta ya am-in nadan 
wadah di. 

Nan Lagunta ad Eden 

Kediyen nunlutuwan Apu Dios hi 
luta ya kabunyan ya ^maid di nitanom 
ya maid di tinu^nmol hi nganneh diye te 
maid di impaalinah 4idan ya maid di 



*Mateo 19:4 Marcos 10:6 
Hebrews 4:4,10 

muntanom, ^mu indani ya wadaday 
mun-otbol ta madanuman di luta. 

'^Indani ya immalah Apu Dios hi 
luta ot kapyaonay adol di tagu ot 
hap-udanay olongna ya yimmahya.* 

^Wada nan tinanoman Apu Dios 
an lagunta ad Eden nah nangappit hi 
limilan di algo ot hidiy pangiha-adanan 
diyen tagun lintuna. ^Impatmol nah diy 
nunhihinnatkon an mungkakaphod an 
kaiw an maphod di bungada. Hanah 
gawwan diyen lagunta ya wada nan 
kaiw an umidat hi nitaguwan ya wada 



bo nan kaiw an umidat hi laing di tagu 
ta inilaon day maphod ya gaga-iho. 

l^Ya wada bo nan wangwang 
hidid Eden an mundanum nah nitanom 
nah lagunta. Mu nah e-elena ya 
naganodwan numbalin hi opat an 
wangwang. H^l^Hay ngadan nan 
namangulu ya Pison an indalana nah 
bobled Havilah. Hidiy kahamakan di 
namahman balituk ya nadan nabalol an 
batu ya nadan konakkonan an 
nabanglun lotan di kaiw. l^Ya nan 
ngadan di mikadwan wangwang ya 
Gihon an indalana nah bobled Kuh. 

l^Ya hana ken mikatlun wangwang ya 
Tigris an indalanad Assyria nah 
nangappit hi timilan di algo. Ya nan 
mikap-at an wangwang ya hidiye nan 
nangadanan hi Euphrates. 

l^Hi Apu Dios ya inha-ad na nan 
lintunan tagu hidid Eden ta hiyay 
mumpaptok hidi. l^anan Apu Dios ke 
hiyay "Am-in di bungan tudan kaiw ya 
damanan kanona, mu I'^ammuna nan 
ohan kaiw an adim kanon di bungana. 
Hidiye nan mangidat hi laing an 
manginiiah maphod ya gaga-iho. Te 
deket kanom hidiye ya mate ka." 

Hay naltuwan Eva 

l^Indai ya kanan Apu Dios di 
"Adi maphod an jnaoh-ohhah tuwen 
lalaki. Mangapyaak hi daydayunafi 
pungkadwana an bumaddang ke hiya." 

19,20Hi Apu Dios ya lintuna 
tuwalin am-in nadan animal ya 
hahamuti an lutay nakapyaan da. 
Dadiyen lintuna ya ena impatibo nah 
lalaki ta ngadanana dida ot nan 
nujigngadanah hin-oh-an dida ya 
hidiyey nunnanong an ngadan da. Mu 
maid ke dadiyey daydayunan 
pun-ibbanan bumaddang ke hiya. ^iQt 
hay inat Apu Dios ya impahuyop na 
nan lalaki ot kaanonay ohan gunit nah 
taglang na ot ahina punduttumon nan 
laman. 22Ki||3pyanah diyen gunit hi 
babai ot iena nah kad-an nan lalaki. 
23Kanan nan lalakiy "Maphod ta dehtu 
on pun-ibbak an kapaddung ku. Hiya ya 
nalpuh gunit ku ya laman ku. Babaiy 
ngadana te nalpuh lalaki." 24j^tuwey 
gapunan deket malahin di lalaki ya 
tayanana da inanan amana ta miaddum 
nah babai ta kay da oha.* 

*Mateo 19:5 Marcos 10:7,8 Ephesus 5:31 



^^Datuwen namaugulun lalaki ya 
babai ya uggeda nabulwatiyan, mu 
adida bumain. 

Hay nunllwatan di tagu 

3lAm-in di animal an lintun Apu 
Dios ya nan ulog di kataltalaman. 
Kanan nan ulog nah babaiy "Kon 
makulug an kinalin Apu Dios ke 
dakayun adi kayu kuman hi bungan di 
kumpulmin kaiw ketuwen lagunta?" 
^Ya kanan nan babaiy "Damanan 
Jcanon miy bungan di kumpulnan kaiw 
hitu, ^mu kanan Apu Dios di ammuna 
nan bungan nan kaiw an nigawwa an 
adimi kanon ya adimi dapaon, te mate 
kami hin kanon mi." 

'^Kanan nan ulog nah babaiy 
"Makangullug kayu! Adi kayu kaya 
mate. ^MaH-uket kananah di ya 
inilanan deket kanon yu ya kay madiyat 
di matayu an miingngo kayu mon hiya 
an inilaon yu hin nganney maphod 
weno gaga-iho." 

^Ot hay pangang-ang nan babai ya 
makaphod ya mahong-oy bungan nan 
kaiw. Ya immalih nomnom na an 
maphod di lumaing ot e umala M 
kuman. Indataifa nan inayana ot kuman 
damdama. '^Kediyen kinan da nan 
bunga ya makulug an kay nadiyat di 
matada ot papohdanan dan maid di 
bulwatida. Ot kumugut da moh tubun 
di kaiw an kanan dan fig ot panani dah 
adol da. 

^Ya mungkahilong kediye ya 
dingngol dah Apu Dios an 
mundaldallanan nah lagunta ot eda 
mitalu nadah waday kakaiw. 
^Kimmalih Apu Dios ke Adam an 
kananay "Daan kayu?" l^Himmumang 

hi Adam an kananay "Dingngol kun 
mangali ka ya timmakutak ot adik 
pinhod an tibonak an maid di bulwatik, 
kinali nuntaluwak." 

l^Kanan Apu Dios di "Dahdiy 
nangalin he-an numbolad ka? Kon 
kinan yu nan bungan kinalik an adiyu 
kanon?" l^^anan nan lalakiy "Tun 
indat mun pun-ib-ibbak an babaiy 
nangidat ke ha-on ot kanok." l^Ot 
kanan Apu Dios nah babaiy "Antipet 
em inat di athidi?" Kanan nan babaiy 
"Hinaulak nah ulog." 

l^Ot kanan Apu Dios nah ulog di 
"Makastigu ka hi nangatam kediye. 
Am-in hanadah animal an lintuk ya 
he-ay namahig di punholtapanah 
dug-ak. Mipalpud uwani ya 
mumbulluwan ka ya hay dap-ul di 
kanom. l^He-a ya nadan holag mu ya 
nan babai ya nadan holag na ya 
mumbuhhulan kayu ta inggana. He-a ya 
kalatom di hukin nan holag nan babai 



ya hiya ya ahina damdama tugmilan di 
ulum." 

l^Kanan Apu Dios damdama nah 
babaiy "He-a ke ya udmak di ligat mu 
nah puntungowam an namahig di hakit 
na on ahika nuntungo. Mu hiya 
damdaman nan inayam di tangadom ya 
hiyay un-unudom an pun-ap-apum/' 

I'^Ya kinalin Apu Dios damdama 
ke Adam di "Gapu te inidngol mu nah 
inayam ot kanom nan bungan iadik ya 
dug-ahak tun luta ta maliligatan kat 
ingganah ngunum on ahi waday kanon 
yu. l^ummol day holok ya pagit, ta 
hidiye nan ahiyu pungkan di 
kumpulmin nitanom. l^Kah-in di 
munligat ka ya ilingotam di ngunum ta 
ahi waday aniyom. Athidit nangamung 
di biyag mu inggana kibangadam hi 
lutan nalpuwam te lutay nakapyaam, 
kinali luta boy pumbalinam." 

2^Hay nungngadan Adam nah 
inayana ya Eva te hiyay ahi pun-inan 
am-in di tatagu. ^Ij^dani ya 



Genesis 3, 4 

binulwatiyan Apu Dios didah bulwati 
an nakapyah bolat di animal. 

Hay nundog-alan Apu Dios ke 
da Adam ke Eva nah lagunta 

22ot kanan Apu Dios di "Ad 
uwani ya niingngo moy tagun ditaku an 
inilada hin nganney maphod weno 
gaga-iho. Mahapul an adida kuman nah 
bungan di kaiw an umidat hi biyag te 
indani ya munnananong di biyag da." 
23Ta hidiye nan dinog-al mon Apu Dios 
dida nah lagunta ad Eden ta eda 
ngunuwon nan lutan nangal-an Apu 
Dios hi kinapyana nah lalaki. 24Yia nah 
Jiangappit hi timilan di algo nah 
lagunta ad Eden ya inha-ad Apu Dios 
nan anghel an pungguwalyana an 
mundadalang di otak na an kumpulmiy 
pangihanggaan na. Ta maid di e mih-up 
kediyen kaiw an umidat hi biyag. 

